Вишиевска Франција

Вишиевска Франција се нарекувала марионетската држава, јужниот дел од денешна и историска Франција, којашто постоела во времето на окупацијата од Нацистичка Германија во текот на Втората светска војна, во периодот од јули 1940 - август 1944. За разлика од претходното име „Француска Република“ оваа држава го носела името „Француска Држава“. Маршалот Филип Петен ја прогласил владата по воениот пораз од Нацистичка Германија и по гласањето на Националното собрание на Франција на 10 јули 1940. Ова гласање му дало и вонредни права на Петен.

Вишиевска Франција формално имала власт и врз северниот дел на Франција кој бил под германска воена управа, и врз јужниот неокупиран дел (тнр. „слободна зона“) кајшто била сместена и државната управа, во градот Виши.

Легитимитетот на оваа марионетска држава и на Петен и премиерот Пјер Лавал бил оспоруван од генералот Шарл де Гол, кој по воениот пораз од Германија прогласил „армија на слободна Франција“ и „влада во егзил“ кои биле засновани во Англија и учествувале во Втората светска војна на страната на сојузниците.

По инвазијата на сојузниците во Нормандија, владата на Вишиевска Франција била прогласена за предавничка, а нејзините водачи Петен и Лавал биле осудени на смрт. Како херој од Првата светска војна, Петен бил подоцна помилуван од де Гол, а Лавал бил погубен.

Категорија:Франција во Втората светска војна
Категорија:Поранешни држави во Европа
Категорија:Германска окупација на Франција во Втората светска војна
Категорија:Политики во Втората светска војна
Категорија:Држави и територии настанати во 1940 година
Категорија:Држави и територии распаднати во 1944 година
франција